  Анжелика Тихонова корреспондент Удмуртиын Кияса черкогурт но Юрмалай гурт вискысь одӥг но ӝыны иськем сюресэз тупатъязы. Со сярысь сюрес лэсьтонъя «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Ӧнерчиос сюреслэсь вылӥ сӥзэ воштӥзы. Ужъёсты пӧсь асфальтобетон суретэз кутыса быдэстӥзы. Тупатэм сюрес люкетлэн кузьдалаез 1 сюрс 509 метр луиз, быдӟалаез – 10 сюрс 102 квадрат метр. Со сяна, сюресчиос Брангурт – Кияса – Подгорной сюресысь оглом 800 метр мында кортлэсь кенертонъёсты воштӥзы.  Тодэ вайытом, азьвылгес ивортӥзы вал, гудырикошконэ ялан зоремен сэрен Удмуртиын сюресъёсты тупатъян ужъёс ӝегало шуыса.  Тегъёс: Авто Удмуртия сюресъёс тупатъянужъёс Кияса  